UAC ปลื้ม! กระแสตอบรับหุ้นกู้ 300 ลบ.ล้นหลาม ลุยนำเงินขยายธุรกิจหนุนผลงานโตแกร่ง
UAC ปลื้ม! กระแสตอบรับหุ้นกู้ 300 ลบ.ล้นหลาม ลุยนำเงินขยายธุรกิจหนุนผลงานโตแกร่ง
18 มิ.ย. 2563

นายชัชพล ประสพโชค ประธานเจ้าหน้าที่บริหารและกรรมการผู้จัดการ บริษัท ยูเอซี โกลบอล จำกัด (มหาชน) หรือ UAC เปิดเผยว่า การเสนอขายหุ้นกู้ไม่เกิน 300 ล้านบาท อายุ 2 ปี อัตราดอกเบี้ย 5.5% ต่อปี ระหว่างวันที่ 15 -17 มิ.ย. ที่ผ่านมานั้น นักลงทุนให้การตอบรับที่ดี โดยสนใจจองซื้ออย่างมากมาย เป็นผลจากความเชื่อมั่นในการบริหารงานของคณะผู้บริหาร สะท้อนให้เห็นถึงมุมมองวิสัยทัศน์ในการดำเนินงานที่มีอัตราการเติบโตออย่างต่อเนื่อง ประกอบกับแผนขยายการลงทุนด้านพลังงานที่ชัดเจน
สำหรับเงินที่ได้จากการขายหุ้นกู้ครั้งนี้ เตรียมเดินหน้าพัฒนาธุรกิจทั้งในประเทศและต่างประเทศ เพื่อเสริมสร้างความแข็งแกร่งให้กับบริษัทและมุ่งสู่การเป็นผู้นำด้านให้บริการธุรกิจพลังงานสะอาดชั้นนำของประเทศ